Sovesh/autoresearch-or huggingface dataset:
ଲାଲ ମୋହନ ପଟ୍ଟନାୟକ (୧୮୯୧ – ୧୯୫୬) ଜଣେ ଓଡ଼ିଆ ରାଜନୀତିଜ୍ଞ, ସାହିତ୍ୟିକ, ସ୍ୱାଧୀନତା ସଂଗ୍ରାମୀ ଓ ସ୍ୱାଧୀନତା ପୂର୍ବର ଓଡ଼ିଶା ବିଧାନ ସଭାର ବାଚସ୍ପତି ଥିଲେ । ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଲାଲ ମୋହନ ପଟ୍ଟନାୟକ ୧୮୯୧ ମସିହାରେ ବ୍ରିଟିଶ ଭାରତର ମାଡ୍ରାସ ପ୍ରେସିଡେନ୍ସି ଅନ୍ତର୍ଗତ ଶ୍ରୀକାକୁଲମସ୍ଥିତ ବୁଧାରସିଂହ ଗ୍ରାମରେ ଏକ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ । ସେ ବ୍ରହ୍ମପୁରରୁ ହାଇସ୍କୁଲ ଶିକ୍ଷା ଶେଷ କରିବା ପରେ କଲିକତାରୁ କଳାରେ ସ୍ନାତକ ଏବଂ ମାଡ୍ରାସରୁ ଆଇନରେ ସ୍ନାତକ କରିଥିଲେ । ତାଙ୍କ ପୁଅ ପ୍ରଣବ ପଟ୍ଟନାୟକ ଜଣେ କଣ୍ଠଶିଳ୍ପୀ ଓ ତାଙ୍କ ଝିଅ ସୁଧାଂଶୁମାଳିନୀ ରାୟ ଜଣେ ରାଜନୀତିଜ୍ଞ ଥିଲେ ।

ସ୍ୱାଧୀନତା ସଂଗ୍ରାମରେ ଯୋଗଦାନ 
ମାଡ୍ରାସରୁ ଆଇନରେ ସ୍ନାତକ କରିବା ପରେ ଓକିଲାତି ପାଇଁ ସେ ବ୍ରହ୍ମପୁର ଫେଇଥିଲେ ଏବଂ ସେହି ସମୟରେ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନରେ ତାଙ୍କର ଗୁରୁତ୍ୱପୂର୍ଣ୍ଣ ଭୂମିକା ଥିଲା, ଯେଉଁଠି ସେ ଓଡ଼ିଆ ଭାଷାଭାଷୀ ଗଡ଼ଜାତ ରାଜ୍ୟଗୁଡ଼ିକୁ ଓଡ଼ିଶା ପ୍ରଦେଶ ସହିତ ମିଶେଇବା ପାଇଁ କାମ କରିଥିଲେ । ସ୍ୱାଧୀନତା ଆନ୍ଦୋଳନ ସମୟରେ ସେ ଧର୍ମ ପରିବର୍ତ୍ତନ କରି ଖ୍ରୀଷ୍ଟ ଧର୍ମ ଆପଣେଇଥିଲେ ଏବଂ ବ୍ରହ୍ମପୁର ଓ କଟକର ବିଭିନ୍ନ ମିଶନାରୀ କାର୍ଯ୍ୟ ସହିତ ଯୋଡ଼ି ହୋଇଥିଲେ ।

ରାଜନୈତିକ ଜୀବନ 
ଲାଲ ମୋହନ ପଟ୍ଟନାୟକ ୧୯୨୧ ମସିହାରେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ଗଠନ କରାଯାଇଥିବା ୨ୟ ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଭାରତୀୟ ଖ୍ରୀଷ୍ଟିଆନ ଓଡ଼ିଶାରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଏହି ବିଧାନ ସଭାରେ ୨୮ ମଇ ୧୯୪୬ରୁ ୨୦ ଫେବୃଆରୀ ୧୯୫୨ରେ ଏହି ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ ।  ଏହି ବିଧାନ ସଭା ବାଚସ୍ପତି ଭାବରେ ମଧ୍ୟ ସେ କାର୍ଯ୍ୟ କରିଥିଲେ ।

ସାହିତ୍ୟକୃତି 
ଲାଲ ମୋହନ ପଟ୍ଟନାୟକଙ୍କର ସଙ୍ଗୀତ ଓ କବିତାରେ ରୁଚି ଥିଲା । ସେ ଓଡ଼ିଆ ଓ ଇଂରାଜୀ ଭାଷାରେ ପୁସ୍ତକ ରଚନା କରିଥିଲେ । ସେ ରେଜରେକ୍ଟେଡ୍ ଓଡ଼ିଶା ନାମକ ଏକ ଇଂରାଜୀ ପୁସ୍ତକ ରଚନା କରିଥିଲେ, ଯେଉଁଥିରେ ତାଙ୍କ ସମୟର ବିଭିନ୍ନ ସାମାଜିକ ଓ ରାଜନୀତିକ ଅସୁବିଧା ବିଷୟରେ ଉଲ୍ଲେଖ କରିଥିଲେ । ୧୯୪୭ ମସିହାରେ ତାଙ୍କ ରଚିତ କବିତା ସଂକଳନ ଜୀବନ ଚମ୍ପୂ ଓ ୧୯୪୯ ମସିହାରେ ଅନ୍ୟତମ କବିତା ପୁସ୍ତକ ବନ୍ଦନା ପ୍ରକାଶିତ ହୋଇଥିଲା ।

ରଚିତ ପୁସ୍ତକ 

 ରେଜରେକ୍ଟେଡ୍ ଓଡ଼ିଶା (ଇଂରାଜୀ: Resurrected Orissa)
 ଜୀବନ ଚମ୍ପୂ (ଓଡ଼ିଆ)
 ବନ୍ଦନା (ଓଡ଼ିଆ)

ମୃତ୍ୟୁ 
୧୯୫୬ ମସିହାରେ ତାଙ୍କର ମୃତ୍ୟୁ ହୋଇଥିଲା । ୨୭ ଫେବୃଆରୀ ୧୯୫୬ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ଏବଂ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।

ଆଧାର

ବାହାର ଆଧାର 
 

୧୮୯୧ ଜନ୍ମ
୧୯୫୬ ମୃତ୍ୟୁ
ଓଡ଼ିଆ ଲୋକ
ଓଡ଼ିଶାର ସ୍ୱାଧୀନତା ସଂଗ୍ରାମୀ
ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଦୁର୍ଗାବାଇ କାମତ (ଜନ୍ମ: ୧୮୭୯) ଜଣେ ଭାରତୀୟ ମରାଠୀ ଅଭିନେତ୍ରୀ ଥିଲେ, ଯିଏକି ଭାରତୀୟ ଚଳଚ୍ଚିତ୍ର ଜଗତର ପ୍ରଥମ ଅଭିନେତ୍ରୀ ଥିଲେ ।

ପ୍ରାରମ୍ଭିକ ଏବଂ ବ୍ୟକ୍ତିଗତ ଜୀବନ 
କାମତ ୧୮୭୯ ମସିହାରେ ଏକ ହିନ୍ଦୁ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ନାତି ଚକ୍ରକାନ୍ତ ଗୋଖଲେ ଜଣେ ଜଣାଶୁଣା ମରାଠୀ ଅଭିନେତା ଥିଲେ । ତାଙ୍କ ଅଣ-ନାତି ବିକ୍ରମ ଗୋଖଲେ ଓ ମୋହନ ଗୋଖଲେ ମଧ୍ୟ ଅଭିନୟ ଜଗତରେ ସକ୍ରିୟ ଅଛନ୍ତି ।

ଅଭିନୟ ଜୀବନ 
୧୯୦୦ ଦଶକର ପ୍ରାରମ୍ଭରେ, ଚଳଚ୍ଚିତ୍ର କିମ୍ବା ଥିଏଟରରେ ଅଭିନୟ କରିବା ମହିଳାମାନଙ୍କ ପାଇଁ ବାରଣ ଥିଲା, ତେଣୁ ଭାରତୀୟ ଚଳଚ୍ଚିତ୍ରର ଜନକ ଦାଦାସାହେବ ଫାଲକେଙ୍କୁ ପ୍ରଥମ ଭାରତୀୟ ଚଳଚ୍ଚିତ୍ର ରାଜ ହରିଶ୍ଚନ୍ଦ୍ର ପାଇଁ ନାରୀ ଭୂମିକାରେ ପୁରୁଷ ଅଭିନେତାମାନଙ୍କୁ ବ୍ୟବହାର କରିବାକୁ ପଡ଼ିଥିଲା । ତେବେ ଏହାର ସଫଳତା ପରେ ମହିଳା ଅଭିନେତ୍ରୀମାନେ ଉତ୍ସାହିତ ହୋଇଥିଲେ । ଏହାପରେ ୧୯୧୩ ମସିହାରେ ଦାଦାସାହେବଙ୍କର ୨ୟ ଚଳଚ୍ଚିତ୍ର ମୋହିନୀ ଭାସ୍ମାସୁରରେ ସେ ପ୍ରଥମ ମହିଳା ଅଭିନେତ୍ରୀ ଦୁର୍ଗାବାଇ କାମତଙ୍କୁ ନେଇଥିଲେ । କାମତଙ୍କ ସହିତ ତାଙ୍କ ଝିଅ କମଳାବାଇ ଗୋଖଲେ ଶିଶୁ କଳାକାର ଭାବରେ ଚଳଚ୍ଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହାପରେ ଅନ୍ୟ ଅଭିନେତ୍ରୀମାନେ ଚଳଚ୍ଚିତ୍ରରେ କାମ କରିବା ଆରମ୍ଭ କରିଥିଲେ ।

ଅଭିନୀତ ଚଳଚ୍ଚିତ୍ର

ମୃତ୍ୟୁ 
୧୯୯୭ ମସିହାର ମଇ ୧୭ ତାରିଖରେ ଦୁର୍ଗାବାଇ କାମତ ମହାରାଷ୍ଟ୍ରର ପୁଣେରେ ୧୧୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

ଆଧାର

ବାହାର ଆଧାର 
 
 
ମରାଠୀ କଥାଚିତ୍ର ଅଭିନେତ୍ରୀ
୧୮୭୯ ଜନ୍ମ
ଭାରତୀୟ କଥାଚିତ୍ର ଅଭିନେତ୍ରୀ
ଭାରତୀୟ ନୀରବ ଚଳଚ୍ଚିତ୍ର ଅଭିନେତ୍ରୀ
୮୫୨ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୮୫୨
ବଟ ତିଆରି ବର୍ଷ ଲେଖା
ତରୁଣକାନ୍ତି ମିଶ୍ର(ଜନ୍ମ : ୦୨ ଅଗଷ୍ଟ ୧୯୫୦) ଜଣେ ଓଡ଼ିଆ ଗାଳ୍ପିକ ଅଟନ୍ତି । ତାଙ୍କର ୧୫ରୁ ଉର୍ଦ୍ଧ ପୁସ୍ତକ ପ୍ରକାଶିତ ହୋଇସାରିଛି । ସାହିତ୍ୟ କ୍ଷେତ୍ରରେ ଉତ୍କୃଷ୍ଟତା ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ଶାରଳା ପୁରସ୍କାର ଭଳି ବହୁ ପୁରସ୍କାର ଲାଭ କରିଛନ୍ତି । ବୃତ୍ତିରେ ସେ ଜଣେ ଭାରତୀୟ ପ୍ରଶାସନିକ ସେବା ଅଧିକାରୀ ଥିଲେ ଏବଂ ଓଡ଼ିଶାର ମୁଖ୍ୟ ଶାସନ ସଚିବ ଭାବରେ କାର୍ଯ୍ୟକରି ସେବାନିବୃତ ହୋଇସାରିଛନ୍ତି । ପରେ ସେ ଓଡ଼ିଶାର ସୂଚନା କମିଶନର ଭାବରେ ମଧ୍ୟ କାର୍ଯ୍ୟ କରିଛନ୍ତି ।

ଜୀବନୀ 
ତରୁଣକାନ୍ତି, ୧୯୫୦ମସିହାରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ପୁରୀ ଜିଲ୍ଲା ସ୍କୁଲ ଆଦି ବିଭିନ୍ନ ସ୍କୁଲରୁ ଶିକ୍ଷାଲାଭ କରିଥିଲେ । ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରୁ ସେ "ବ୍ୟବହାରିକ ଅର୍ଥନୀତି"ରେ ସ୍ନାତକ ଓ ଇଂଲଣ୍ଡର "ଇଷ୍ଟ ଆଙ୍ଗ୍ଳିଆ ବିଶ୍ୱବିଦ୍ୟାଳୟ"ରୁ ଅର୍ଥନୀତିରେ ସ୍ନାତକୋତ୍ତର ଅଧ୍ୟୟନ କରିଥିଲେ । ଶିକ୍ଷାଦାନକୁ ବୃତିଭାବରେ ଗ୍ରହଣ କରିବାକୁ ସେ ଇଚ୍ଛୁକ ଥିଲେ, କିନ୍ତୁ ପିତାଙ୍କ ପ୍ରବର୍ତ୍ତନାରେ ପ୍ରଶାସନିକ ସେବାପ୍ରତି ଆଗ୍ରହୀ ହୋଇଥିଲେ ଓ ୧୯୭୫ମସିହାରେ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ । ରାଜ୍ୟର ବହୁ ବିଭାଗରେ ସଚିବ ଭାବରେ କାର୍ଯ୍ୟ କରିସାରି ସେ ୨୦୦୯ମସିହା ଅଗଷ୍ଟ ମାସରେ ଓଡ଼ିଶାର ମୁଖ୍ୟ ଶାସନ ସଚିବ ଭାବରେ ଅବସ୍ଥାପିତ ହୋଇଥିଲେ । ୨୦୧୦ମସିହା ଅଗଷ୍ଟ ମାସରେ ସେ ସେବାନିବୃତ ହୋଇଥିଲେ । ସେହି ବର୍ଷ ନଭେମ୍ବର ମାସରେ ଓଡ଼ିଶା ସରକାର ତାଙ୍କୁ ରାଜ୍ୟ ସୁଚନା କମିଶନର ଭାବରେ ନିଯୁକ୍ତ କରିଥିଲେ । ୨୦୧୫ମସିହା ଫେବୃଆରୀ ୧୨ତାରିଖରେ ସେ ରାଜ୍ୟ ସୂଚନା କମିଶନର ପଦବୀରୁ ଇସ୍ତଫା ଦେଇଥିଲେ ।

ସାହିତ୍ୟିକ ଜୀବନ 
ଚଉଦ ବର୍ଷ ବୟସରେ ତରୁଣକାନ୍ତିଙ୍କର ପ୍ରଥମ ଗଳ୍ପ "ହେ ପୃଥିବୀର ନାଗରିକ" "ଆସନ୍ତାକାଲି" ପତ୍ରିକାରେ ପ୍ରକାଶ ପାଇଥିଲା । ବିଜେବି କଲେଜରେ ପଢ଼ିବାବେଳେ ତାଙ୍କର ପ୍ରଥମ ଗଳ୍ପ ସଂକଳନ ପ୍ରକାଶ ପାଇଥିଲା । ଏଯାବତ ତାଙ୍କର ୧୫ଟି ଗଳ୍ପ ସଂକଳନ ଓ ଗୋଟିଏ ଉପନ୍ୟାସ ପ୍ରକାଶ ପାଇସାରିଛି । ତାଙ୍କର ବହୁ ଲେଖା ହିନ୍ଦୀ, ବଙ୍ଗଳା, ଉର୍ଦ୍ଦୁ, ତେଲୁଗୁ, ମଲୟାଲାମ, ମରାଠି, ଗୁଜରାଟି ଓ ବର୍ମୀୟ ଭାଷାକୁ ଅନୁବାଦିତ ହୋଇସାରିଛି ।

ରଚନାବଳୀ 

 ଶରଦଃ ଶତମ ( ଉପନ୍ୟାସ, ୨୦୦୫, ବିଦ୍ୟାପୁରୀ)
 ଆବର୍ତ୍ତର ଦୁଇଟି ସ୍ୱର (୧୯୬୮, ଶ୍ରୀରାମ ପ୍ରେସ)
 ନିଃସଙ୍ଗତାର ସ୍ୱର (୧୯୮୦, କଟକ ଷ୍ଟୁଡେଣ୍ଟସ ଷ୍ଟୋର)
 କୋମଳ ଗାନ୍ଧାର (୧୯୮୩, ଫ୍ରେଣ୍ଡସ ପବ୍ଲିଶର୍ସ)
 ବହୁବ୍ରୀହି (୧୯୮୮, ଫ୍ରେଣ୍ଡସ ପବ୍ଲିଶର୍ସ)
 ପାରାଡାଇଜ ପକ୍ଷୀ ଓ ଜଣେ ନିରସ୍ତ୍ର ଆତତାୟୀ (୧୯୯୪, ବିଦ୍ୟାପୁରୀ)
 ବୀତଂସ (୧୯୯୬, ଫ୍ରେଣ୍ଡସ ପବ୍ଲିଶର୍ସ)
 ପ୍ରଜାପତିର ଡେଣା ନାହିଁ (୧୯୯୭, ଜ୍ଞାନଯୁଗ ପବ୍ଲିକେଶନ)
 ଆକାଶ ସେତୁ (୧୯୯୯, ବିଦ୍ୟାପୁରୀ)
 ଲୁବଧକର ରାତି (୨୦୦୨, ଫ୍ରେଣ୍ଡସ ପବ୍ଲିଶର୍ସ) 
 ନିର୍ବାଚିତ ଗଳ୍ପ (୨୦୦୩, ଚତୁରଙ୍ଗ ପ୍ରକାଶନୀ)
 ଆଜି ରାତିର ଗଳ୍ପ (୨୦୦୫, ଫ୍ରେଣ୍ଡସ ପବ୍ଲିଶର୍ସ)
 ଜହ୍ନ ରାତିର ଗପ, ସରିନାହିଁ... (୨୦୧୦, ବିଦ୍ୟାପୁରୀ)
 ରଜନୀଗନ୍ଧା (୨୦୧୦, ଟାଇମପାସ)
 ସକାଳର ମାନଚିତ୍ର (୨୦୧୨, ପ୍ରାଚୀ ସାହିତ୍ୟ ପ୍ରତିଷ୍ଠାନ)
 ଭାସ୍ୱତୀ (୨୦୧୪, ବିଦ୍ୟାପୁରୀ)
 ସଂବହନ (୨୦୧୪, ସମନ୍ୱୟ)
 କେହି ଜଣେ ଏକା ଏକା (୨୦୧୭, ପକ୍ଷୀଘର )
 ତରୁଣକାନ୍ତି ମିଶ୍ର : ଶ୍ରେଷ୍ଠ ଗଳ୍ପ (୨୦୧୭, ଟାଇମପାସ)
 ଅଜଣା ତିଥିର ଜହ୍ନ (୨୦୨୦, ବ୍ଲାକ ଇଗଲ ବୁକସ)
 ଇତନୀ ଦୂର (୨୦୦୧, ତରୁଣକାନ୍ତିଙ୍କ କେତୋଟି ନିର୍ବାଚିତ ଗଳ୍ପର ହିନ୍ଦୀ ଅନୁବାଦ, ଭାରତୀୟ ଜ୍ଞାନପୀଠ)

ସମ୍ମାନ ଓ ପୁରସ୍କାର 
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୨୦୧୯(ଭାସ୍ୱତୀ ପୁସ୍ତକ ପାଇଁ)
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୯୭
 ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ), ୧୯୯୭ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ) 
 ଶାରଳା ପୁରସ୍କାର, ୨୦୦୧
 ଫକୀର ମୋହନ କ୍ଷୁଦ୍ରଗଳ୍ପ ସମ୍ମାନ, ୧୯୯୮ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
 ଡିଲିଟ (ଉତ୍ତର ଓଡ଼ିଶା ବିଶ୍ୱବିଦ୍ୟାଳୟ)

ଆଧାର 

୧୯୫୦ ଜନ୍ମ
ଜୀବିତ ବ୍ୟକ୍ତି
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
କେନ୍ଦୁଝର ଜିଲ୍ଲାର ଲୋକ
ଓଡ଼ିଆ ଗାଳ୍ପିକ
ଆଟୋଭାକୋନ, ନିମୋସାଇଟିସ୍ ଏକ ଔଷଧ ଯାହା ନିମିସାଇଟିସ ଜିରୋଭେସି ନିମୋନିଆ (ପିସିପି/PCP), ଟକ୍ସୋପ୍ଲାଜୋମୋସିସ ଏବଂ ବାବେସିଓସିସ୍ ରୋଗର ଚିକିତ୍ସା ତଥା ପ୍ରତିରୋଧ ପାଇଁ ବ୍ୟବହୃତ  ହୁଏ ।   ପିସିପି ପାଇଁ ଏହା ବ୍ୟବହୃତ ହୁଏ ଯେଉଁମାନେ ଟ୍ରାଇମେଥୋପ୍ରିମ୍ / ସଲଫାମେଥୋକ୍ସାଜୋଲ ନେଇପାରିବେ ନାହିଁ ।  ଏହା ପାଟିଏ ଦିଆଯାଏ ।| 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଜ୍ୱର, ଉଦ୍‌ବେଗ, ଶୋଇବାରେ ଅସୁବିଧା, ସ୍ପଷ୍ଟ ସ୍ୱପ୍ନ, ବାନ୍ତି, ତରଳ ଝାଡ଼ା, ଚର୍ମ ଦାଗ ଏବଂ ଗଲୁ ଅନ୍ତର୍ଭୁକ୍ତ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ଆଞ୍ଜିଓଡେମା ଅନ୍ତର୍ଭୁକ୍ତ ହୋଇପାରେ |  ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ।  ଏହା ଏକ କ୍ୱିନୋନ୍, ବିଶେଷ ଭାବରେ ଏକ ନାଫଟୋକ୍ୱିନୋନ ।  

୧୯୯୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆଟୋଭାକୋନ ଅନୁମୋଦିତ ହୋଇଥିଲା।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ।  ଯୁକ୍ତରାଜ୍ୟରେ ୫୦ ମିଗ୍ରା ୭୫୦ ମିଗ୍ରାର ୫୦ ମାତ୍ରା ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୪୭୦ ପାଉଣ୍ଡ ଅଟେ।  ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୨୨୦ ଡଲାର ଅଟେ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
କ୍ରିଶ ୩ ହେଉଛି ଏକ ହିନ୍ଦୀ ସାଇନ୍ସ ଫିକସନ ସିନେମା । ଏହା କୋଇ ମିଲ ଗାଏ (୨୦୦୩),କ୍ରିଶ (୨୦୦୬) ପରେ କ୍ରିଶ ସିରିଜର ତୃତୀୟ ଅବଦାନ ଅଟେ । ରାକେଶ ରୋଶନ ଏହାର ନିର୍ମାତା ଓ ନିର୍ଦ୍ଦେଶକ । ଏହି ସିନେମାରେ ମୁଖ୍ୟ କଳାକାର ହେଲେ ହ୍ରିତିକ ରୋଶନ , ବିବେକ ଓବେରୟ ,ପ୍ରିୟଙ୍କା ଚୋପ୍ରା ଓ କଙ୍ଗନା ରଣାଉତ ।

ଆଧାର

ସିନେମା
ମୀମାଂସା ୨୦୧୬ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ପ୍ରଦୀପ ଦାଶଙ୍କ ସମନାମବିଶିଷ୍ଟ ମୌଳିକ କାହାଣୀ ଉପରେ ପର୍ଯ୍ୟବସିତ ଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୌମ୍ୟ ରଞ୍ଜନ ପଟ୍ଟନାୟକ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଚକ୍ରଧର ସାହୁ । ଏହି ଚଳଚ୍ଚିତ୍ରର ମୁଖ୍ୟ ଚରିତ୍ରରେ ଅଭିନୟ କରିଥିଲେ ଲିପି । ତାଙ୍କ ସ‌ହ ହର ରଥ, ମୀନକେତନ, ମନୋଜ ପଟ୍ଟନାୟକ, ସୁରେଶ ବଳ ପ୍ରମୁଖ ଅଭିନୟ କରିଥିଲେ । 

"ମଣିଷ‌ପଣିଆ, ମାନବିକ ମୂଲ୍ୟବୋଧର ଦ୍ରୁତ ଅବକ୍ଷୟ ହିଁ ଥିଲା ଏହି ଚଳଚ୍ଚିତ୍ରରେ ମୁଖ୍ୟ ଉପଜୀବ୍ୟ ।" ସାମାନ୍ୟ ଟଙ୍କା କେଇଟା ପାଇଁ ମଣିଷମାନେ କେଉଁଭଳି ଭାବରେ ହଠାତ୍ ବଦଳିଯାଆନ୍ତି ତାହା ଦୃଶ୍ୟାୟନ ହୋଇଥିଲା ଏହି ଚଳଚ୍ଚିତ୍ରରେ ।

ଅଭିନୟ
 ଲିପି
 ହର ରଥ
 ମୀନକେତନ
 ସୁରେଶ ବଳ
 ଶରତ ପରିଡ଼ା
 ଶିଳାଲିପି ପରିଡ଼ା
 ମନୋଜ ପଟ୍ଟନାୟକ
 ଅଶୋକ ଦାସ
 ରବି ମିଶ୍ର
 ଅଶୋକ ଓଝା
 ଶରତ ପରିଡ଼ା
 ମାମୁନି

କାହାଣୀ
ଗୋଟିଏ ମସ୍ୟଜୀବିର ନିଖୋଜ ହେବା ଏବଂ ଏହାକୁ ନେଇ ତା'ର ସମ୍ପର୍କୀୟଙ୍କ ମଧ୍ୟରେ ସୃଷ୍ଟି ହୋଇଥିବା କଥାକୁ ନେଇ ନିର୍ମାଣ ହୋଇଥିଲା ଏହି ଚଳଚ୍ଚିତ୍ରଟି ।

ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ମୁମ୍ବାଇର ସଙ୍ଗୀତ ନିର୍ଦ୍ଦେଶକ ରତନେସ୍ ଭଗତ୍ । ଏହି ଚଳଚ୍ଚିତ୍ରର ଗୀତଗୁଡ଼ିକ ରଚନା କରିଥିଲେ ନିଜାମ, ଜିତେନ୍ଦ୍ର ପ୍ରଧାନ ଏବଂ ମୋହିତ ଚକ୍ରବର୍ତ୍ତୀ । ମହାଲକ୍ଷ୍ମୀ ଅୟର୍, ସଂଗ୍ରାମ ମହାନ୍ତି ଏବଂ ଅମନ ତ୍ରୀଖା ପ୍ରମୁଖ କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

୨୦୧୬ର ଓଡ଼ିଆ କଥାଚିତ୍ର
ଓଡ଼ିଆ ସିନେମା
ମାକୁଲାର ଡିଜେନେରେସନ ବା ପୀତବିନ୍ଦୁ ଅବକ୍ଷୟ ବା ବୟସ ସମ୍ପର୍କୀୟ ମାକୁଲାର ଡିଜେନେରେସନ (ଅପବର୍ତ୍ତନ ବା କ୍ଷୟ ବିକୃତି), ଏକ ବେମାରୀ ଯେଉଁଥିରେ ଦୃଷ୍ଟିକ୍ଷେତ୍ରର (visual field) ମଧ୍ୟ ଭାଗରେ ଦେଖାଯାଉଥିବା ଜିନିଷ ଝାପ୍‌ସା ଦେଖାଯାଏ ବା ଦୃଷ୍ଟିହୀନ ହୋଇଯାଏ । ଆରମ୍ଭ ସମୟରେ କିଛି ଲକ୍ଷଣ ନ ଥାଇପାରେ । ସମୟକ୍ରମେ କେତେକ ଲୋକ ଗୋଟିଏ ବା ଉଭୟ ଆଖିରେ ଦୃଷ୍ଟିଶକ୍ତି ହ୍ରାସ ହେବା ଅନୁଭବ କରନ୍ତି । ସମ୍ପୁର୍ଣ୍ଣ ଦୃଷ୍ଟିହାନୀ ନ ହେଲେ ମଧ୍ୟ ଦୃଷ୍ଟିକ୍ଷେତ୍ରର (visual field) ମଧ୍ୟ ଭାଗ ଝାପ୍‌ସା ଦେଖାଯାଉଥିବା ଯୋଗୁ ମୁହଁ ଚିହ୍ନିବାରେ ଅସୁବିଧା, ଡ୍ରାଇଭ କରିବାରେ, ପଢ଼ିବାରେ ଓ ଦୈନ‌ନ୍ଦିନ କାର୍ଯ୍ୟ କରିବାରେ କଷ୍ଟ ହୁଏ । ଦୃଷ୍ଟି ଅପଭ୍ରମ ହୋଇପାରେ କିନ୍ତୁ ଏହା ସାଂଘାତିକ ନୁହେଁ ଓ ଏହାକୁ ମାନସିକ ରୋଗ ଶ୍ରେଣୀରେ ନିଆଯାଏ ନାହିଁ ।

ମାକୁଲାର ଡିଜେନେରେସନ ସ୍ୱାଭାବିକ ଭାବରେ ବୟସ୍କ ଲୋକଙ୍କର ହୁଏ । ଜେନେଟିକ ଉତ୍ପାଦକ ଓ ଧୁମ୍ରପାନର ଭୂମିକା ଥାଇପାରେ । ଚକ୍ଷୁରେ ଥିବା ରେଟିନାର ଏକ ଅଂଶ ମାକୁଲା ନଷ୍ଟ ହେବା ଯୋଗୁ ଏହି ରୋଗ ହୁଏ । ସମ୍ପୁର୍ଣ୍ଣ ଚକ୍ଷୁ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ ।  ଏହି ରୋଗର ଭୟାବ‌ହତା ଅନୁସାରେ ପ୍ରାକ୍, ମଧ୍ୟମ ଓ ବିଳମ୍ବିତ ଏହି ତନି ଶ୍ରେଣୀରେ ବିଭକ୍ତ କରାଯାଇଛି । ବିଳମ୍ବିତ ଶ୍ରେଣୀକୁ ଶୁଷ୍କ ଓ ଆର୍ଦ୍ର ଏହି ଦୁଇ ଭାଗରେ ବିଭକ୍ତ କରାଯାଇଛି ଓ ଶୁଷ୍କଟି ୯୦ % କେଶ୍‌ରେ ଦେଖାଯାଏ ।

ଧୁମ୍ରପାନ ବନ୍ଦ, ବ୍ୟାୟାମ ଓ ଉତ୍ତମ ଖାଦ୍ୟ ଦେଇ ଏହାକୁ ପ୍ରତିରୋଧ କରାଯାଇପାରିବ । ଏଥି ନିମନ୍ତେ ଭିଟାମିନର ଆବଶ୍ୟକତା ଜଣାଯାଉ ନାହିଁ । ଚିକିତ୍ସା  କଲେ ବି ଏହି ରୋଗ ଆରୋଗ୍ୟ ହୁଏନାହିଁ ବା ହୃତ ଦୃଷ୍ଟିଶକ୍ତି ଫେରିପାରେ ନାହିଁ । ଆର୍ଦ୍ର ଶ୍ରେଣୀ ରୋଗରେ ଚକ୍ଷୁ ଭିତରକୁ ଆଣ୍ଟ-ଭିଇଜିଏଫ ଔଷଧ (anti-VEGF medication) ଇଞ୍ଜେକସନ ଦିଆଯାଏ ବା ଲେଜର କୋଆଗୁଲେସନ ବା ଫୋଟୋଡାଇନାମିକ ଥେରାପି ଦେଲେ ରୋଗର ସାଂଘାତକ ପ୍ରଗତି ନିୟନ୍ତ୍ରିତ ହୋଇଯାଏ । ରୋଗ ଆଗରୁ ଥିଲେ ଅନୁପୂରକ ଦେଲେ ରୋଗ ପ୍ରଗତି ଧୀର ହୋଇଯାଏ ।

ସନ ୨୦୧୦ରେ ପୃଥିବୀରେ ପ୍ରାୟ ୨୩.୫ ନିୟୁତ ଲୋକ ଏହି ରୋଗରେ ରୋଗାକ୍ରାନ୍ତ ହୋଇଥିଲେ । ସନ ୨୦୧୩ରେ ମଧ୍ୟମ ଓ ସାଂଘାତିକ ପ୍ରକାର ରୋଗ ୧୩.୪ ନିୟୁତ ଲୋକଙ୍କୁ ଆକ୍ରମଣ କରିଥିଲା ଓ ଏହା ପରଳ, ଅସମୟ ଜନ୍ମ ଓ ଗ୍ଲକୋମା ପରେ ଅନ୍ଧତ୍ତ୍ୱର ଚତୁର୍ଥ କାରଣ ରୂପେ ବିବେଚିତ ହୋଇଥିଲା । ଏହି ରୋଗ ୫୦ ବର୍ଷ ବୟସ ପରେ ଲୋକଙ୍କୁ ହୁଏ ଓ ଯୁକ୍ତରାଷ୍ଟ୍ର ଆମେରିକାରେ ଏହି ବୟସର ଲୋକଙ୍କର ଦୃଷ୍ଟିହାନୀର ସର୍ବାଧିକ କାରଣରୂପେ ବିବେଚିତ ହୋଇଛି ।  ୫୦ରୁ ୬୦ ବର୍ଷ ବୟସ ମଧରେ ପ୍ରାୟ ୦.୪% ଓ ୬୦ରୁ ୭୦ ବର୍ଷ ବୟସ ମଧ୍ୟରେ ୦.୭% ଓ ୭୦ରୁ ୮୦ ବର୍ଷ ବୟସ ମଧ୍ୟରେ ୨.୩% ଲୋକ ରୋଗାକ୍ରାନ୍ତ ହେବା ଦେଖାଯାଏ ।

ଆଧାର 

ଚିକିତ୍ସା ବିଜ୍ଞାନ
୧୧୫୫ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୧୫୫
ବଟ ତିଆରି ବର୍ଷ ଲେଖା
୧୨୬ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୨୬
କୌଶଲ୍ୟା ବନ୍ଧ (Hindi: कौशल्या बांध) ହରିୟାଣା ରାଜ୍ୟର କୌଶଲ୍ୟା ନଦୀ ଉପରେ ନିର୍ମିତ ଏକ ମାଟି ବନ୍ଧ । ଏହା ହରିୟାଣାର ପିନଯୋର ସହରରେ ଅବସ୍ଥିତ । ଏହାର ମୁଖ୍ୟ ଉଦେଶ୍ୟ ଜଳଯୋଗାଣ ଥିଲା ଓ ଏହା 2008ରୁ 20012 ମସିହା ମଧ୍ୟରେ ନିର୍ମିତ ହେଲା । .

ଅବସ୍ଥିତି 
କୌଶଲ୍ୟା ବରେଜ ଓ ବନ୍ଧ ଚଣ୍ଡିଗଡଠାରୁ 21 କିଲୋମିଟର ଦୂରରେ ରହିଛି । , ଏହା ପଞ୍ଚକୁଲା ସହରରୁ 12 କିଲୋମିଟର ଦୂରରେ ରହିଛି । , ପିନଯୋର ସହରରୁ ଏହା 5 କିଲୋମିଟର ଏବଂ ବୀର ଶିକାରଗଡ ଅଭୟାରଣ୍ୟଠାରୁ 13 କିଲୋମିଟର ଦୂରରେ ରହିଛି ।

ଇତିହାସ 
19 ତମ ଶତାବ୍ଦୀରେ ବ୍ରିଟିଶ ସମୟରେ ଏହିଠାରେ ଅମ୍ବାଲା ସେନା ଆବାସକୁ ଜଳ ଯୋଗାଣ ପାଇଁ ବନ୍ଧ ନିର୍ମାଣ ପାଇଁ ଯୋଜନା ହେଇଥିଲା । ମାତ୍ର ତାହା କାର୍ଯ୍ୟକାରୀ ହେଇ ପାରିନଥିଲା ।t.

ପୁନର୍ବାର 1960 ମସିହାରେ ବନ୍ଧ ପାଇଁ ବିଚାର ହେଇଥିଲେ ମଧ୍ୟ 4,000 ଏକର ଜମି ଏଥିରେ ବୁଡି ଯିବାର ଥିବାରୁ ଏହାକୁ 1999 ମସିହାରେ ପରିତ୍ୟାଗ କରାଗଲା । 2005 ମସିହାରେ ଏହାର ନିର୍ମାଣ ପାଇଁ ସଂଶୋଧିତ ଅଟକଳ ସହ କ୍ଷୁଦ୍ରତର ବନ୍ଧ ଭାବରେ ନିର୍ମାଣ କରାଗଲା ଓ ଏହା 2008 ମସିହାରେ କାର୍ଯ୍ୟକାରୀ ହେଲା । .

ନିର୍ମାଣ 
ହରିୟାଣା ସରକାର କୌଶଲ୍ୟା ବନ୍ଧାକୁ 217 କୋଟି ଟଙ୍କାରେ ନିର୍ମାଣ କରିଥିଲେ । ଏହାର ଦୈର୍ଘ୍ୟ 700 ମିଟର ଓ ପ୍ରସ୍ଥ 34 ମିଟର । ଏହା ଏକ ମାଟି ବନ୍ଧ ।

ଉଦେଶ୍ୟ 
ହରିୟାଣା ସରକାର ଏହି ବନ୍ଧାକୁ ମୁଖ୍ୟତଃ ପଞ୍ଚକୁଲା ସହରକୁ ଜଳଯୋଗାଣ ପାଇଁ ନିର୍ମାଣ କରିଥିଲେ । ଏଠାରୁ ପ୍ରତ୍ୟହ 40 କିଉସେକ ଜଳ ମିଳିଥାଏ । ଏହା ସହ ଏହି ବନ୍ଧା ସହରକୁ ବନ୍ୟା ଜଳ ଦାଉରୁ ରକ୍ଷ୍ୟା କରିବା ସହ ଏହା ଏକ ପର୍ଯ୍ୟଟକ ଆକର୍ଷଣ ମଧ୍ୟ ହୋଇଛି ।         .

ଜୀବଜନ୍ତୁ 
ଏହି ଆର୍ଦ୍ରଭୂମି ଅଞ୍ଚଳକୁ ଶୀତକାଳରେ ବହୁ ବିଦେଶାଗତ ପକ୍ଷୀ ଆସିଥାନ୍ତି ।

ଗ୍ୟାଲେରି

ଆଧାର
ଓଡ଼ିଆ ସିନେମା ଜଗତରେ ୨୦୦୭ରେ ତିଆରି ହୋଇଥିବା ଓଡ଼ିଆ କଥାଚିତ୍ର ।

'୨୦୦୭'ମସିହାର ଓଡ଼ିଆକଥାଚିତ୍ର ତାଲିକା

ଆଧାର 

୨୦୦୭
୨୦୦୭ର ଚଳଚ୍ଚିତ୍ର
୨୦୦୭ରେ ଭାରତ
୨୦୦୭ରେ ଓଡ଼ିଶା
କେନ୍ଦୁଝର ବା କେଉଁଝର ବ୍ରିଟିଶ ଶାସନ ସମୟର ଏକ ଗଡ଼ଜାତ ବା ଦେଶୀୟ ରାଜ୍ୟ । ତତ୍କାଳୀନ ଓଡ଼ିଶାର ଦେଶୀୟ ବା ଗଡଜାତ ରାଜ୍ୟମାନଙ୍କ ମଧ୍ୟରେ ଏହା ଥିଲା ଦ୍ୱିତୀୟ ବୃହତ୍ତମ ରାଜ୍ୟ । ଅଧୁନାତନ ଓଡୀଶାର କେନ୍ଦୁଝର ଜିଲ୍ଲାରେ ଏହା ଅବସ୍ଥିତ । ଦେଶୀୟ ରାଜ୍ୟର ମିଶ୍ରଣ ସମୟରେ ଏହା ୧୯୪୮ ମସିହାରେ ଭାରତ ସହିତ ମିଶିଥିଲା ।

ଇତିହାସ 
କେନ୍ଦୁଝର ଗଡଜତ ରାଜ୍ୟ ସମ୍ଭବତଃ ଦ୍ୱାଦଶ ଶତାବ୍ଦୀର ପ୍ରଥମ ଭାଗରେ ରାଜା ଜତି ସିଂ (ଜ୍ୟୋତି ଭଞ୍ଜ)ଙ୍କଦ୍ୱାରା ପ୍ରତିଷ୍ଠିତ । ଜତି ସିଂ (ଜ୍ୟୋତି ଭଞ୍ଜ)ଙ୍କ ଭାଇ ଆଦି ସିଂ (ଆଦି ଭଞ୍ଜ) ଥିଲେ ମୟୁରଭଞ୍ଜ ଗଡଜାତ ରାଜ୍ୟର ପ୍ରତିଷ୍ଠାତା ।

ଅନ୍ୟ ଏକ କିମ୍ବଦନ୍ତୀ ଅନୁସାରେ ଜୟପୁର (ରାଜପୁତାନା)ର ମହାରାଜା ମାନ ସିଂଙ୍କ ପୁତ୍ର ଜୟ ସିଂ ପୁରୀକୁ ତୀର୍ଥାଟନ ସମୟରେ ଉତ୍କଳର ଗଜପତି ପ୍ରତାପେନ୍ଦ୍ର ଦେବଙ୍କ କନ୍ୟା ପଦ୍ମାବତୀଙ୍କୁ ବିବାହ କରିଥିଲେ ।  ବିବାହ ସମୟରେ ଯୌତୁକ ଭାବେ ସେ ହରିହରପୁର ରାଜ୍ୟ ଲାଭ କରିଥିଲେ । ଏହି ରାଜ୍ୟ ମୟୁରଭଞ୍ଜ ଏବଂ କେନ୍ଦୁଝର ଦୁଇ ରାଜ୍ୟକୁ ନେଇ ଗଠିତ ଥିଲା । ଜୟ ସିଂଙ୍କ ଔରସରୁ ପଦ୍ମାବତୀ ଆଦି ସିଂ ଏବଂ ଜୋତି ସିଂ ନାମକ ଦୁଇ ସନ୍ତାନର ଜନନୀ ହେଲେ । ପରବର୍ତ୍ତୀ ସମୟରେ ରାଜ୍ୟ ସୀମାରେ କୌଣସି ଏକ ଅଞ୍ଚଳ ବିଜୟ କରନ୍ତେ, ଗଜପତି ମହାରାଜା ଅଦ୍ଦି ସିଂଙ୍କୁ ଭଞ୍ଜ ଉପାଧୀ ପ୍ରଦାନ କରିଥିଲେ ।.

କେନ୍ଦୁଝର ଗଡ଼ଜାତର ଶାସକ
କେନ୍ଦୁଝର ଗଡଜାତର ଶାସକମାନେ ରାଜା ଉପାଧିରେ ଭୂଷିତ ହୋଇଥିଲେ । ଏହି ଗଡଜାତର ରାଜକୀୟ  ପ୍ରତୀକ (emblem) ଭାବେ ପଡୋଶୀ ରାଜ୍ୟ ମୟୁରଭଞ୍ଜର ରାଜକୀୟ ପ୍ରତୀକ ହିଁ ଗୃହୀତ ହୋଇଥିଲା  ପ୍ରାକ୍‌ ସ୍ୱାଧୀନତା କାଳରେ ଏହି ଗଡଜାତର ରାଜାମାନେ ହେଲେ:
୧୬୮୮- ୧୭୦୦  ଜଗନ୍ନାଥ ଭଞ୍ଜ
୧୭୦୦ - ୧୭୧୯  ରଘୁନାଥ ଭଞ୍ଜ
 ୧୭୧୯-୧୭୩୬  ଗୋପୀନାଥ ଭଞ୍ଜ
 ୧୭୩୬-୧୭୫୭  ନରସିଂହ ନାରାୟଣ ଭଞ୍ଜ
୧୭୫୭- ୧୭୫୮ ଦାନେଶ୍ୱର ନାରାୟଣ ଭଞ୍ଜ
୧୭୫୮- ୧୭୬୨ ଜଗତେଶ୍ୱର ନାରାୟଣ ଭଞ୍ଜ
 ୧୭୬୨-୧୭୯୪ ପ୍ରତାପ ବଳଭଦ୍ର ଭଞ୍ଜ
 ୧୭୯୪-୧୮୨୫ ଜନାର୍ଦ୍ଦନ ଭଞ୍ଜ
୧୮୨୫- ୨୨ ମାର୍ଚ ୧୮୬୧ ଗଦାଧର  ନାରାୟଣ ଭଞ୍ଜ ଦେଓ
୪ ସେମ୍ଟେମ୍ବର ୧୮୬୧- ୨୭ ଅକ୍ଟୋବର ୧୯୦୫  ଧନୁର୍ଜୟ ନାରାୟଣ ଭଞ୍ଜ ଦେଓ
 ୨୭ ଅକ୍ଟୋବର ୧୯୦୫- ୧୨ ଅଗଷ୍ଟ ୧୯୨୬ ଗୋପୀନାଥ ନାରାୟଣ ଭଞ୍ଜ ଦେଓ
 ୧୯୦୬ -୧୨ ଅଗଷ୍ଟ ୧୯୨୬ ମ୍ୟାକମିଲାନ (State Superintendent)
 ୧୨ ଅଗଷ୍ଟ ୧୯୨୬-୧୫ ଅଗଷ୍ଟ ୧୯୪୭ ବଳଭଦ୍ର ନାରାୟଣ ଭଞ୍ଜ ଦେଓ

ଆଧାର

ବାହାର ଲିଙ୍କ 
କେନ୍ଦୁଝର ଜିଲ୍ଲା
ଓଡ଼ିଶାର ଇତିହାସ
ବନ୍ଧବାହାଲ ଭାରତୀୟ ରାଜ୍ୟ ଓଡ଼ିଶାର ଝାରସୁଗୁଡା ଜିଲ୍ଲାସ୍ଥିତ ଏକ କ୍ଷୁଦ୍ର ସହରାଞ୍ଚଳ ।  ଏଠାରେ ମହାନଦୀ କୋଇଲାଖଣି ଲିମିଟେଡ ଓ ବେଲପାହାଡ଼ ଓପେନ କାଷ୍ଟ ଖଣି ଅଧୀନରେ ପରିଚାଳିତ ଅନେକ କୋଇଲା ଖଣି ରହିଛି ।  ଏହି ଅଞ୍ଚଳର  ବର୍ତ୍ତମାନ ବହୁଳ ବିକାଶ ଘଟି ଏହା ଦୃଷ୍ଟିଗୋଚର କରିଛି । ଏଠାରେ DAVଦ୍ୱାରା ଏକ ଉତ୍କୃଷ୍ଟ ପବ୍ଲିକ ସ୍କୁଲ ଖୋଲିଛି ।

ଅର୍ଥନୈତିକ ସ୍ଥିତି 
 ଏଠାରେ ଥିବା ଅଧିକାଂଶ ଅଧିବାସୀ କୋଇଲାଖଣି ଉପରେ ନିଜର ଜୀବିକା ନିର୍ବାହ ପାଇଁ ନିର୍ଭରଶୀଳ ହେଇଥିବା ବେଳେ ଅନ୍ୟାନ୍ୟମାନେ ବ୍ୟବସାୟ , ପରିବହନ ଆଦି ମଧ୍ୟ କରିଥାନ୍ତି । 
 କୋଇଲା ପରିବହନ ମୁଖ୍ୟତଃ ଏଠାରୁ ରାସ୍ତା ପଥ ଦେଇ ହେଇଥାଏ । ଏଠାରେ ବେସରକାରୀ ଭାବରେ ବହୁ ସଂଖ୍ୟକ ଟ୍ରକ ମାଲିକମାନେ ରହି କୋଇଲା ପରିବହନ କରନ୍ତି । 
 ଏଠାରେ LKP,BOCM ପରି ବହୁ ଓପେନ କାଷ୍ଟ ଖଣି ରହିଛି ।

ଦର୍ଶନୀୟ ସ୍ଥାନ 
 ଜଗନ୍ନାଥ ମନ୍ଦିର 
 ଓପନ କାଷ୍ଟ କୋଇଲା ଖଣି 
 ରଥ ଯାତ୍ରା

ନିକଟସ୍ଥ ଦର୍ଶନୀୟ ସ୍ଥାନ 
 ବାନ୍ଧବାହାଲଠାରେ ଓଡ଼ିଶାର ଦ୍ୱିତୀୟ ସର୍ବୋଚ୍ଚ ଜଗନ୍ନାଥ ମନ୍ଦିର 
 କୋଇଲି ଘୁଘର ଜଳପ୍ରପାତ , ଲଖନପୁର 
 ପ୍ରାଚୀନ କୋଲାବୀରା ଦୁର୍ଗ

ଯାନୀ ଯାତ୍ରା 
 ଧନୁ ଯାତ୍ରା 
 ରଥ ଯାତ୍ରା 
 ନୂଆ ଖାଇ ଭେଟା 
 ବିଶ୍ୱକର୍ମା ପୂଜା 
 ଦଶହରା ପୂଜା

ଯାତାୟତ 
 ରାସ୍ତାଦ୍ୱାରା ଏହି ସ୍ଥାନ ସମସ୍ତ ମୁଖ୍ୟଞ୍ଚଳ ସହ ସଂଯୁକ୍ତ 
 ନିକଟସ୍ଥ ରେଳ ଷ୍ଟେସନ ବେଲପାହାଡ ଠାରେ 
 ନିକଟସ୍ଥ ବିମାନ ବନ୍ଦର ଝାରସୁଗୁଡା ଠାରେ

ବିଭିନ୍ନ ଆସ୍ଥାନରୁ ଦୂରତା 
 ବେଲପାହାଡ -11 କିଲୋମିଟର 
 ବ୍ରଜରାଜନଗର -18  କିଲୋମିଟର 
 ଝାରସୁଗୁଡା -35 କିଲୋମିଟର 
 ଭୁବନେଶ୍ୱର -400  କିଲୋମିଟର 
 ଇବ ତାପଜ ବିଦ୍ୟୁତ କେନ୍ଦ୍ର -7 କିଲୋମିଟର

ଆଧାର

ବାହାର ଲିଙ୍କ 
 Bandhabahal Face Book Page
ଝାରସୁଗୁଡ଼ା ଜିଲ୍ଲାର ଗାଆଁ ଓ ସହର
ବିଜ୍ଞାନର ଯେଉଁ ବିଭାଗରେ ପୃଥିବୀ, ଜନ, ଜମି, ପରିସଂସ୍ଥାନ ଏବଂ ଜୀବଜନ୍ତୁମାନଙ୍କ ବିଷୟରେ ପଢାଯାଏ ତାହାକୁ ଭୂଗୋଳ କୁହାଯାଏ ।

ଉପକ୍ରମ 
ମୂଳଶବ୍ଦ ଭୂ କହିଲେ ଭୂମି ଗୋଳ କହିଲେ ଏହାର ପଠନରୁ ଉଦ୍ଧୃତ । ଏଥିରେ ମୁଖ୍ୟତଃ ଉପରଲିଖିତ ବିଷୟବସ୍ତୁମାନଙ୍କର ବିଷୟରେ ପଢାଯାଏ । ଭୂଗୋଳ ମାଧ୍ୟମିକ ଓ ଉଚ୍ଚ ମାଧ୍ୟମିକ ଶ୍ରେଣୀମାନଙ୍କରେ ଏକ ବିଷୟ । ଭୂଗୋଳ ହେଉଛି ବ୍ରହ୍ମାଣ୍ଡ ଏବଂ ଏହାର ବୈଶିଷ୍ଟ୍ୟଗୁଡିକର ଏକ ବ୍ୟବସ୍ଥିତ ଅଧ୍ୟୟନ | ପାରମ୍ପରିକ ଭାବରେ, ଭୂଗୋଳ ମାନଚିତ୍ର ଅଧ୍ୟୟନ ଏବଂ ସ୍ଥାନ ନାମ ଅଧ୍ୟୟନ ସହିତ ଜଡ଼ିତ | ଅନେକ ଭୌଗଳିକ ବିଜ୍ଞାନୀ ମାନଚିତ୍ର ଅଧ୍ୟୟନ ଏବଂ ସ୍ଥାନ ନାମ ଅଧ୍ୟୟନରେ ତାଲିମପ୍ରାପ୍ତ, ମାତ୍ର ଏହା ସେମାନଙ୍କ ମୁଖ୍ୟ ବିଷୟବସ୍ତୁ ନୁହେଁ | ଭୌଗଳିକ ବିଜ୍ଞାନୀମାନେ ଘଟଣା, ପ୍ରକ୍ରିୟା, ଏବଂ ବୈଶିଷ୍ଟ୍ୟଗୁଡିକର ସ୍ଥାନ ଏବଂ ଏହା ସହିତ ମଣିଷ ଏବଂ ସେମାନଙ୍କର ପରିବେଶର ପାରସ୍ପରିକ ଅଧ୍ୟୟନ କରନ୍ତି | କାରଣ ସ୍ଥାନ ଏବଂ ସ୍ଥାନ ବିଭିନ୍ନ ବିଷୟ ଉପରେ ପ୍ରଭାବ ପକାଇଥାଏ, ଯେପରିକି ଅର୍ଥନୀତି, ସ୍ୱାସ୍ଥ୍ୟ, ଜଳବାୟୁ, ଉଦ୍ଭିଦ ଏବଂ ପ୍ରାଣୀ, ଭୂଗୋଳ ଅତ୍ୟନ୍ତ ଆନ୍ତଃବିଭାଗୀୟ | ଭୂଗୋଳର ଆନ୍ତଃବିଭାଗୀୟ ପ୍ରକୃତି ଭୌତିକ ଏବଂ ମାନବିକ ଘଟଣାକ୍ରମ ଏବଂ ଏହାର ପରିବେଶ ମଧ୍ୟରେ ଥିବା ସମ୍ପର୍କ ଉପରେ ନିର୍ଭର କରେ |

ଭୂଗୋଳର ଅଧ୍ୟୟନକୁ ସାମଗ୍ରିକ ଭାବରେ ଦୁଇଟି ମୁଖ୍ୟ ବିଭାଗରେ ବିଭକ୍ତ କରାଯାଇପାରେ: ମାନବିକ ଭୂଗୋଳ ଏବଂ ଭୌତିକ ଭୂଗୋଳ | ମାନବିକ ଭୂଗୋଳ ମୁଖ୍ୟତଃ ମନୁଷ୍ୟକୃତ ପରିବେଶ ଏବଂ ଏହାର ସୃଷ୍ଟି, ଦର୍ଶନ, ପରିଚାଳନା ଏବଂ ପ୍ରଭାବ ଉପରେ ଧ୍ୟାନ ଦେଇଥାଏ | ଭୌତିକ ଭୂଗୋଳ ପ୍ରାକୃତିକ ପରିବେଶ, ଏବଂ ଜୀବ, ଜଳବାୟୁ, ମୃତ୍ତିକା, ଜଳ ଏବଂ ସ୍ଥଳଭାଗ କିପରି ପରସ୍ପର ଉପରେ ପ୍ରଭାବ ପକାଏ ତାହା ପରୀକ୍ଷଣ କରେ | ଏହି ଦୁଇ ବିଭଗଗୁଡିକ ମଧ୍ୟରେ ପାର୍ଥକ୍ୟ ଏକ ତୃତୀୟ ବିଭାଗକୁ ଜନ୍ମ ଦେଇଛି , ପରିବେଶ ଭୁଗୋଳ। ଏହା ଭୌତିକ ଏବଂ ମାନବିକ ଭୁଗୋଳକୁ ଏକତ୍ର କରି  ପରିବେଶ ଏବଂ ମଣିଷର ପାରସ୍ପରିକ ସମ୍ପର୍କକୁ ଅଧ୍ୟୟନ କରିଥାଏ |

ଶ୍ରେଣୀ ବିଭାଗ

ଭୌତିକ ଭୂଗୋଳ
ଭୌତିକ ଭୂଗୋଳ ଭୂବିଜ୍ଞାନ ଭାବରେ ଭୂଗୋଳ ଉପରେ ଧ୍ୟାନ ଦେଇଥାଏ | ଏହା ଭୌତିକ ସମସ୍ୟା ଏବଂ ଶୈଳମଣ୍ଡଳ, ଜଳମଣ୍ଡଳ, ବାୟୁମଣ୍ଡଳ, ଏବଂ ଜୀବମଣ୍ଡଳକୁ ବୁଝିବାକୁ ଚେଷ୍ଟା କରିଥାଏ | ଭୌତିକ ଭୁଗୋଳ ହେଉଛି ପୃଥିବୀର ଋତୁ, ଜଳବାୟୁ, ବାୟୁମଣ୍ଡଳ, ମୃତ୍ତିକା, ଝରଣା, ସ୍ଥଳଭାଗ ଏବଂ ମହାସାଗରର ଅଧ୍ୟୟନ |

ମାନବିକ ଭୂଗୋଳ
ମାନବିକ ଭୂଗୋଳ ମାନବ ସମାଜକୁ ପ୍ରଭାବିତ କରୁଥିବା ଢାଞ୍ଚା ଓ ପ୍ରକ୍ରିୟାର ଅଧ୍ୟୟନ ଉପରେ ଧ୍ୟାନ ଦେଇଥାଏ | ଏଥିରେ ମାନବ, ରାଜନୈତିକ, ସାଂସ୍କୃତିକ, ସାମାଜିକ ଏବଂ ଅର୍ଥନୈତିକ ଦିଗଗୁଡ଼ିକୁ ଅନ୍ତର୍ଭୁକ୍ତ |

ପରିବେଶ ଭୂଗୋଳ
ପରିବେଶ ଭୁଗୋଳ ମଣିଷ ଏବଂ ପ୍ରାକୃତିକ ଦୁନିଆ ମଧ୍ୟରେ ପାରସ୍ପରିକ ସମ୍ପର୍କର ଅଧ୍ୟୟନ ସହିତ ଜଡ଼ିତ | ଏହା ଭୌତିକ ଏବଂ ମାନବିକ ଭୂଗୋଳର ପାରମ୍ପରିକ ଦିଗଗୁଡିକ ବିଷୟରେ ବୁଝିବାକୁ ପ୍ରୟାସ କରେ, ଯଥା ମାନବ ସମାଜ କିପରି ପରିବେଶକୁ ପ୍ରଭାବିତ କରିଥାଏ | ଜଗତୀକରଣ ଏବଂ ଯାନ୍ତ୍ରିକ ଅଭିବୃଦ୍ଧି ହେତୁ ପରିବେଶ ସହିତ ମାନବିକ ସମ୍ପର୍କର ପରିବର୍ତ୍ତନ, ପରିବର୍ତ୍ତନଶୀଳ ସମ୍ପର୍କକୁ ବୁଝିବା ପାଇଁ ଏକ ନୂତନ ଆଭିମୁଖ୍ୟ ଆବଶ୍ୟକ | ପରିବେଶ ଭୂଗୋଳର ଏହି ଦିଗରେ ଅନୁସନ୍ଧାନ କ୍ଷେତ୍ରର ଉଦାହରଣଗୁଡ଼ିକ ହେଉଛି: ଜରୁରୀକାଳୀନ ପରିଚାଳନା, ପରିବେଶ ପରିଚାଳନା,ପରିବେଶ ସଂରକ୍ଷଣ ଏବଂ ରାଜନୈତିକ ପରିବେଶ |

ଜିଓମେଟିକ୍ସ
ମାନଚିତ୍ର ଅଧ୍ୟୟନରେ ବ୍ୟବହୃତ ପାରମ୍ପରିକ କୌଶଳରେ ସ୍ଥାନରେ କମ୍ପ୍ୟୁଟରର ପ୍ରୟୋଗକୁ ଜିଓମେଟିକ୍ସ କୁହଯାଏ | ୧୯୫୦ ଦଶକର ମଧ୍ୟଭାଗରେ ଭୂଗୋଳର ସାଂଖ୍ୟିକ ଅଭିବୃଦ୍ଧି ହେତୁ ଜିଓମାଟିକ୍ସ ଉତ୍ପନ୍ନ ହେଲା | ଆଜି, ଜିଓମେଟିକ୍ ପଦ୍ଧତିଗୁଡ଼ିକରେ ସ୍ଥାନିକ ବିଶ୍ଳେଷଣ,  ଭୌଗୋଳିକ ସୂଚନା ପ୍ରଣାଳୀ (ଜିଆଇଏସ୍), ଦୁର ପର୍ଯବେଖ୍ୟଣ ଏବଂ ଗ୍ଲୋବାଲ୍ ପୋଜିସନ୍ ସିଷ୍ଟମ୍ (ଜିପିଏସ୍) ଅନ୍ତର୍ଭୁକ୍ତ | ଜିଓମେଟିକ୍ସ କେତେକ ଭୌଗୋଳିକ ବିଭାଗର ପୁନରୁତ୍ଥାନ ଆଣିଛି, ବିଶେଷ କରି ଉତ୍ତର ଆମେରିକାରେ ଯେଉଁଠାରେ ୧୯୫୦ ଦଶକରେ ଏହି ବିଷୟର ଅବନତି ଘଟିଥିଲା |

ଆଞ୍ଚଳିକ ଭୂଗୋଳ
ପୃଥିବୀ ପୃଷ୍ଠର ଅନନ୍ୟ ବୈଶିଷ୍ଟ୍ୟ, ଓ ଏହାର ଫଳସ୍ୱରୂପ ପ୍ରତ୍ୟେକ କ୍ଷେତ୍ରର ପ୍ରାକୃତିକ ବା ଉପାଦାନଗୁଡ଼ିକର ମିଶ୍ରଣରୁ ଭୌତିକ ଏବଂ ମାନବିକ ପରିବେଶ ପରି ପରିଣତ ହୁଏ | ଏହାର ଅଧ୍ୟୟନକୁ ଆଞ୍ଚଳିକ ଭୂଗୋଳ  ନାମ ଦିଆ ଯାଇଛି। ଏହାର ମୂଳ ଉଦ୍ଦେଶ୍ୟ ହେଉଛି ଏକ ନିର୍ଦ୍ଦିଷ୍ଟ ଅଞ୍ଚଳର ସ୍ୱତନ୍ତ୍ରତା, କିମ୍ବା ଚରିତ୍ରକୁ ବୁଝିବା, କିମ୍ବା ବ୍ୟାଖ୍ୟା କରିବା ଯାହା ପ୍ରାକୃତିକ ତଥା ମାନବ ଉପାଦାନକୁ ନେଇ ଗଠିତ |

ଆଧାର 

ଭୂଗୋଳ
ସେଫାକ୍ଲୋର, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସେକ୍ଲୋର, ହେଉଛି ଏକ ଆଣ୍ଟିବାୟୋଟିକ୍ ଯାହା ନିମୋନିଆ, ମଧ୍ୟକର୍ଣ୍ଣ ସଂକ୍ରମଣ, ଷ୍ଟ୍ରେପ୍ ଗଳା, ସେଲୁଲାଇଟିସ୍ ଏବଂ ମୂତ୍ରନଳୀ ସଂକ୍ରମଣ ଭଳି ଜୀବାଣୁ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହାକୁ ଖାଦ୍ୟ ସହିତ ପାଟିରେ ନିଆଯାଏ ।  ଏହା ଏକ ମାସର ଛୋଟ ପିଲାମାନଙ୍କଠାରେ  ମଧ୍ୟବ୍ୟବହୃତ ହୋଇପାରେ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ତରଳ ଝାଡ଼ା, ଯୋନୀପଥ ପ୍ରଦାହ, ଅଇ, ଏବଂ ମୁଣ୍ଡବିନ୍ଧା ହୋଇପାରେ ।  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, କମ୍ ଲୋହିତ ରକ୍ତ କଣିକା, ଗଣ୍ଠି ଯନ୍ତ୍ରଣା, ଆଲର୍ଜି ପ୍ରତିକ୍ରିୟା, ଜଣ୍ଡିସ୍ ଏବଂ  ଗ୍ରନ୍ଥି ଫୁଲା ହୋଇପାରେ ।  ଗର୍ଭାବସ୍ଥାରେ କ୍ଷତି ଘଟାଇବା ଜଣା ନାହିଁ ଏବଂ ସ୍ତନ୍ୟପାନ କରାଇବା ସମୟରେ ଏହା ବ୍ୟବହାର କରାଯାଇପାରେ ।  ଏହା ଏକ ଦ୍ୱିତୀୟ ପିଢ଼ୀର ସେଫାଲୋସ୍ପୋରିନ୍ । 

୧୯୭୫ ମସିହାରେ ସେଫାକ୍ଲୋର ପେଟେଣ୍ଟ ହୋଇଥିଲା ଏବଂ ୧୯୭୯ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା।   ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ଶୃଙ୍ଖଳାର ମୂଲ୍ୟ ସାଧାରଣତଃ ୧୦ ପାଊଣ୍ଡରୁ କମ୍ ଖର୍ଚ୍ଚ ହୁଏ ।  ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୨ ଡଲାର୍ ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ରୁଦ୍ରମା ଦେବୀ (ମୃତ୍ୟୁ: ୧୨୮୯ କିମ୍ବା ୧୨୯୫) ଭାରତୀୟ ଇତିହାସ ଅନୁସାରେ କାକତୀୟ ସାମ୍ରାଜ୍ୟର ରାଣୀ ଥିଲେ । ସେ ଜଣେ ନାରୀ ହେଲେ ମଧ୍ୟ ରାଜ୍ୟରେ ତାଙ୍କୁ ଯୁବରାଜ ଘୋଷଣା କରାଯାଇଥିଲା । ସମ୍ଭବତଃ ୧୨୬୩ ମସିହାରେ ତାଙ୍କୁ କାକତୀୟ ସାମ୍ରାଜ୍ୟର ଉତ୍ତରାଧିକାରୀ ଘୋଷଣା କରାଯାଇଥିଲା । ରୁଦ୍ରାମା ଦେବୀ କାକତୀୟ ସାମ୍ରାଜ୍ୟର ରାଜା ଗଣପତି ଦେବଙ୍କର କନ୍ୟା ଥିଲେ । ଗଣପତି ଦେବଙ୍କର କେହି ପୁତ୍ର ସନ୍ତାନ ନ ଥିବାରୁ ଏବଂ ସାମନ୍ତ ରାଜାମାନଙ୍କୁ ଏକଜୁଟ କରି ବାନ୍ଧି ରଖିବା ପାଇଁ ତାଙ୍କର ମହାମନ୍ତ୍ରୀଙ୍କ ପ୍ରରୋଚନାରେ ସେ ରୁଦ୍ରମା ଦେବୀଙ୍କୁ ରୁଦ୍ରଦେବ ଭାବରେ ଘୋଷଣା କରିଥିଲେ ।

ଶାସନ 
ରୁଦ୍ରମା ଦେବୀ ସମ୍ଭବତଃ ୧୨୬୧-୬୨ ମସିହାରେ ତାଙ୍କ ପିତା ଗଣପତି ଦେବଙ୍କ ସ‌ହ ମିଳିତ ଭାବରେ କାକତୀୟ ସାମ୍ରାଜ୍ୟର ଶାସନ ଭାର ଗ୍ରହଣ କରିଥିଲେ । ରୁଦ୍ରମା ଦେବୀ ୧୨୬୩ ମସିହାରେ ସମ୍ପୂର୍ଣ୍ଣ ଶାସନଭାର ନିଜ ହାତକୁ ନେଇଥିଲେ ବୋଲି ଅନୁମାନ କରାଯାଏ ।

ରୁଦ୍ରମା ଦେବୀଙ୍କର ପ୍ରକୃତ ପରିଚୟ ପାଇବା ପରେ ତାଙ୍କ ରାଜ୍ୟରେ ଏବଂ ସାମନ୍ତ ରାଜାମାନଙ୍କ ମଧ୍ୟରେ ସନ୍ଦେହ ସୃଷ୍ଟି କରିଥିଲା, ଯାହା ଫଳରେ ତାଙ୍କୁ ରାଜ୍ୟ ତ୍ୟାଗ କରିବାକୁ ପଡ଼ିଥିଲା । ଏହାର ସୁଯୋଗ ନେଇ ତାଙ୍କର ଶତ୍ରୁ ଦେଶ ରୁଦ୍ରମାଦେବୀଙ୍କର କିଛି ସାମନ୍ତ ରାଜା ଏବଂ ତାଙ୍କ ମନ୍ତ୍ରୀମଣ୍ଡଳର କିଛି ସଦସ୍ୟଙ୍କ ସ‌ହ ମିଶି କାକତୀୟ ସାମ୍ରାଜ୍ୟ ଉପରେ ଆକ୍ରମଣ କରିଥିଲେ । ଯାହାକୁ ପ୍ରତିହତ କରିବାକୁ ପୁଣିଥରେ ରୁଦ୍ରମା ଦେବୀଙ୍କୁ ସେନାପତି ଭାବରେ ଫେରିବାକୁ ପଡ଼ିଥିଲା ତାଙ୍କ ରାଜ୍ୟକୁ । ସେହି ଯୁଦ୍ଧରେ ରେଡ୍ଡି ସାମ୍ରାଜ୍ୟର ଅଧିପତି ଗୋନା ଗନ୍ନା ରେଡ୍ଡି ମହାରାଣୀ ରୁଦ୍ରମାଦେବୀଙ୍କୁ ଯୁଦ୍ଧରେ ଶତୃଙ୍କୁ ପରାସ୍ତ କରିବାରେ ସାହାଯ୍ୟ କରିଥିଲେ । ରୁଦ୍ରାମା ଦେବୀ ଅନେକ ସାମନ୍ତରାଜାଙ୍କର କରଛାଡ଼ କରିଦେଇଥିଲେ, ଯାହାଫଳରେ ସେମାନେ କାକତୀୟ ସାମ୍ରାଜ୍ୟପ୍ରତି ଅନୁଗ୍ରହ ରହିଥିଲେ ।

ପରିବାର ଏବଂ ଉତ୍ତରାଧିକାରୀ 

ଚାଲୁକ୍ୟ ସାମ୍ରାଜ୍ୟର ଯୁବରାଜ ବୀରଭଦ୍ରଦେବଙ୍କୁ ରୁଦ୍ରମା ଦେବୀ ସମ୍ଭବତଃ ୧୨୪୦ରେ ବିବାହ କରିଥିଲେ । କାକତୀୟ ସାମ୍ରାଜ୍ୟ ସ‌ହ ଚାଲୁକ୍ୟ ସାମ୍ରାଜ୍ୟର ଉତ୍ତମ ସମ୍ପର୍କ ଥିଲା । ଯୁଦ୍ଧ ସମୟରେ ଯୁବରାଜ ବୀରଭଦ୍ର ମହାରାଣୀଙ୍କ ତରଫରୁ ଯୁଦ୍ଧ କରୁଥିଲେ । ତେଣୁ ଏହି ବିବାହ ଏକ ରାଜନୈତିକ ସମ୍ବନ୍ଧ ଦୃଷ୍ଟିରୁ କରାଯାଇଥିଲା । ବୀରଭଦ୍ର ଦେବ ତାଙ୍କ ରାଜ୍ୟର ଶାସନରେ ପ୍ରାୟତଃ ସେତେଟା ସକ୍ରିୟ ନ ଥିଲେ । ବୀରଭଦ୍ର ଦେବ ଏବଂ ରୁଦ୍ରମା ଦେବୀଙ୍କର ଦୁଇଗୋଟି ଝିଅ ଥିଲେ ।

ରୁଦ୍ରମା ଦେବୀ ସମ୍ଭବତଃ ୧୨୮୯ରେ ଏକ ଯୁଦ୍ଧରେ ପ୍ରାଣ ହରାଇଥିଲେ । ମାତ୍ର କିଛି ତ‌ଥ୍ୟ ଅନୁସାରେ ସେ ୧୨୯୫ଯାଏଁ ଜୀବିତ ଥିଲେ ବୋଲି ଜଣାଯାଏ । ରୁଦ୍ରାମାଦେବୀ ତାଙ୍କର ଶାସନ ଭାର ତାଙ୍କର ଜଣେ କନ୍ୟାର ପୁଅ ପ୍ରତପରୁଦ୍ରଙ୍କୁ ସମର୍ପିଥିଲେ ।

ଲୋକପ୍ରିୟ ସଂସ୍କୃତି
ଚଳଚ୍ଚିତ୍ର ନିର୍ମାତା ଗୁଣଶେଖର ରୁଦ୍ରମା ଦେବୀଙ୍କ ଉପରେ ଏକ ଚଳଚ୍ଚିତ୍ର ନିର୍ମାଣ କରିଥିଲେ । ଏହି ଚଳଚ୍ଚିତ୍ରରେ ରୁଦ୍ରମା ଦେବୀଙ୍କ ଭୂମିକାରେ ଅଭିନୟ କରିଥିଲେ ଅନୁଷ୍କା ସେଟ୍ଟି । ତାଙ୍କ ସ‌ହ ଅଭିନୟ କରିଥିବା କଳାକାରମାନେ ହେଲେ: ଅଲ୍ଲୁ ଅର୍ଜୁନ, ରାଣା ଦଗୁପତି, କାଜଲ ଅଗ୍ର‌ୱାଲ, ନିତ୍ୟା ମେନନ୍ ।

ଆଧାର

ଟିପ୍ପଣି

୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଭାରତର ଇତିହାସ
୧୪୯ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୪୯
ଦୀପ୍ତିରେଖା ପାଢ଼ୀ ଜଣେ ଓଡ଼ିଆ ଦୂରଦର୍ଶନ ଅଭିନେତ୍ରୀ ଏବଂ ପ୍ରଚ୍ଛଦପଟ ଗାୟିକା । ସେ ଓଡ଼ିଆ ଚଳଚ୍ଚିତ୍ର ଲଭ୍ ଡଟ୍ କମ୍‌ରେ ପ୍ରଥମ କରି ପ୍ରଚ୍ଛଦପଟ ଗାୟିକା ଭାବରେ କାମ କରିଥିଲେ । ଏହା ପରେ ସେ ଇ ଟିଭି ଓଡ଼ିଆରେ ପ୍ରସାରିତ ରାଜକନ୍ୟା ଧାରାବାହିକରେ ନୟିକା ପୂର୍ବି ଭାବରେ ଅଭିନୟ କରିଥିଲେ । ଦୀପ୍ତି ଓଡ଼ିଆ କଥାଚିତ୍ର ସମେତ ଓଡ଼ିଆ ଭଜନ ଓ ଆଲବମ ଆଦିରେ ଗୀତ ଗାଇଛନ୍ତି ।

ପ୍ରାରମ୍ଭିକ ଜୀବନ
ଦୀପ୍ତିରେଖା ଭୁବନେଶ୍ୱରରେ ଜନ୍ମଗ୍ରହଣ କରିଥିଲେ । ତାଙ୍କର ଜଣେ ବଡ଼ ଭଉଣୀ ଏବଂ ଗୋଟିଏ ସାନ ଭାଇ ଅଛନ୍ତି । ସେ ଛୋଟବେଳୁ ଗୀତ ଶିଖିବା ଆରମ୍ଭ କରିଥିଲେ । ସେ ରାଜଧାନୀ କଳା ସଂସଦରେ ପ୍ରଥମେ ଗୀତ ଶିଖିଥିଲେ ।

ଅଭିନୟ ଜୀବନ
ଦୀପ୍ତି ସାତ ବର୍ଷ ବୟସରୁ ଗୀତ ଶିଖିବା ଆରମ୍ଭ କରିଥିଲେ । ସେ ଛୋଟବେଳେ ବିଦ୍ୟାଳୟରେ ଅନୁଷ୍ଠିତ ଗୀତ ପ୍ରତିଯୋଗିତାମାନଙ୍କରେ ଭାଗ ନେଉଥିଲେ । ୨୦୦୯ରେ ଦୀପ୍ତି ତାଙ୍କ କାକାଙ୍କ ସ‌ହ ପ୍ରେମ ଆନନ୍ଦଙ୍କ ପାଖକୁ ଯାଇଥିଲେ । ସେଠାରେ ପ୍ରେମାନନ୍ଦ ତାଙ୍କୁ ଓଡ଼ିଆ ଚଳଚ୍ଚିତ୍ର ଲଭ୍ ଡଟ୍ କମ୍‌ରେ ପ୍ରଚ୍ଛଦପଟ ଗାୟିକା ଭାବରେ ନେଇଥିଲେ ଏବଂ ନୂଆ ପ୍ରେମିକା ଆଲବମ୍‌ରେ ଗୀତ ଗାଇବାର ସୁଯୋଗ ଦେଇଥିଲେ ।  ପରେ ପରେ ଦୀପ୍ତି ଭାଇନା, କ'ଣ କଲା ସେର ଚଲା କରିବା ଠିଆ ପାଲା ଭଳି ଗୀତ ଗାଇଥିଲେ ।  ତାଙ୍କର ଅନ୍ୟ କିଛି ଗୀତ ହେଲା: ଯିଏ ମୋତେ କିଣି ଦେବ ଛୋଟ ଛୋଟ ଛିଟ ଜାମା, ତୁ ମୋ ଲଭ୍ ଷ୍ଟୋରୀ ଚଳଚ୍ଚିତ୍ରର ଗୀତ । ବେବି, ଅଭୟ, ରୋମିଓ ଜୁଲିଏଟ, ହିରୋ ନଂ ୱାନ୍ ଭଳି ଚଳଚ୍ଚିତ୍ରରେ ସେ ଗୀତ ଗାଇଥିଲେ ।

ଇ ଟିଭି ଓଡ଼ିଆରେରେ ପ୍ରସାରିତ ଧାରାବାହିକ ରାଜକନ୍ୟାର ପୂର୍ବ ନାୟିକା ଛାଡ଼ିଦେବା ପରେ ଦୀପ୍ତିଙ୍କୁ ମଳୟ ମଲ୍ଲିକଙ୍କ ତରଫରୁ ସୁଯୋଗ ଦିଆଯାଇଥିଲା । ଏହି ଧାରାବାହିକରେ ସେ ନାୟିକା ପୂର୍ବି ଭାବରେ ଅଭିନୟ କରୁଥିଲେ ।

ଅଭିନୀତ ଧାରାବାହିକ
 ରାଜକନ୍ୟା- ଇ ଟିଭି ଓଡ଼ିଆ

ପ୍ରଚ୍ଛଦପଟ ଗାୟିକା
 ଲଭ୍ ଡଟ୍ କମ୍
 ଚାନ୍ଦ ନା ତମେ ତାରା- ଯିଏ ମୋତେ କିଣି ଦେବ ଛୋଟ ଛୋଟ ଛିଟ ଜାମା
 ଭାଇନା, କ'ଣ କଲା ସେ- ଚାଲ କରିବା ଠିଆ ପାଲା
 ବେବି- ତୁ ମୋ ହୃଦୟର ଭାଷା
 ତୁ ମୋ ଲଭ୍ ଷ୍ଟୋରୀ- ଟିକେ ଟିକେ ଅଚିହ୍ନା ତୁ ଟିକେ ଟିକେ ଚିହ୍ନା
 ଅଭୟ- ଗଜଲ୍ ଗଜଲ୍
 ରୋମିଓ ଜୁଲିଏଟ- ବେଳ ବେଳେ ଭଲ ଲାଗେ
 ବଜରଙ୍ଗୀ- ହାଏ ତୋ ପ୍ରେମ
 ହିରୋ ନଂ ୱାନ୍- ଡାର୍ଲିଂ ଡାର୍ଲିଂ
 ପ୍ରେମ୍ କୁମାର

ପୁରସ୍କାର
 ଓଡ଼ିଆ ଫିଲ୍ମ‌ଫେୟାର ପୁରସ୍କାର- ୨୦୧୭
 ତରଙ୍ଗ ସିନେ ଆୱାର୍ଡ଼- ୨୦୧୭

ଆଧାର

୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଓଡ଼ିଆ ଲୋକ
ଓଡ଼ିଆ କଣ୍ଠଶିଳ୍ପୀ
ଓଡ଼ିଆ ଦୂରଦର୍ଶନ ଅଭିନେତ୍ରୀ
ଜୀବିତ ବ୍ୟକ୍ତି